CSS เผยกำไร Q3/58 ลด 25% ค่าใช้จ่ายเพิ่มหลังเริ่มธุรกิจพลังงาน
CSS แจงกำไร Q3/58 ลด 25% โดยค่าใช้จ่ายในการขายและบริหารเพิ่มขึ้น หลังบริษัทเริ่มทำธุรกิจเกี่ยวกับพลังงาน และสื่อสารฯ
10 พ.ย. 2558

บริษัท คอมมิวนิเคชั่น แอนด์ ซิสเต็มส์ โซลูชั่น จำกัด (มหาชน) หรือ CSS รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 60.67 ล้านบาท หรือมีกำไรสุทธิ 0.057 บาทต่อหุ้น ลดลง 24.97% จากช่วงเดียวกันของปีก่อนที่มีกำไรสุทธิ 80.87 ล้านบาท หรือมีกำไรสุทธิ 0.096 บาทต่อหุ้น
อย่างไรก็ตาม งวด 9 เดือนมีกำไรสุทธิ 191.97 ล้านบาท หรือมีกำไรสุทธิ 0.193 บาทต่อหุ้น เพิ่มขึ้น 30.14% จากช่วงเดียวกันของปีก่อนที่มีกำไรสุทธิ 147.51 ล้านบาท หรือมีกำไรสุทธิ 0.147 บาทต่อหุ้น
 
โดยกำไรในไตรมาสดังกล่าวที่ลดลงเนื่องจาก บริษัทมีค่าใช้จ่ายในการขายและบริหารเพิ่มขึ้น หลังบริษัทได้เริ่มทำธุรกิจเกี่ยวกับพลังงาน และสื่อสารฯ